CRANE บวก 7% รับธีมเลือกตั้ง จ่อคว้างานภาครัฐ
CRANE บวก 7% รับธีมเลือกตั้ง จ่อคว้างานภาครัฐ เป็นผู้ให้บริการก่อสร้าง และให้บริการรับเหมางานก่อสร้างงานฐานราก เสาเข็มเจาะ เป็นต้น
CRANE บวก 7% รับธีมเลือกตั้ง จ่อคว้างานภาครัฐ เป็นผู้ให้บริการก่อสร้าง และให้บริการรับเหมางานก่อสร้างงานฐานราก เสาเข็มเจาะ เป็นต้น
20 ม.ค. 2566

ผู้สื่อข่าวรายงานว่า วันนี้ (20 ม.ค. 66) ราคาหุ้น บริษัท ชูไก จำกัด (มหาชน) หรือ CRANE  ล่าสุด ณ เวลา 10:53 น. อยู่ที่ระดับ 1.93 บาท บวก 0.12 บาท หรือ 6.63% สูงสุดที่ระดับ 2.02 บาท ต่ำสุดที่ระดับ 1.83 บาท ด้วยมูลค่าการซื้อขาย 138.29 ล้านบาท

สำหรับราคาหุ้น CRANE ปรับตัวขึ้นข้านรับกระแสการเมืองที่ชัดเจนมากขึ้น ทั้งการโปรโมตนโยบายพรรคการเมืองต่างๆ, การย้ายพรรคของ ส.ส. ซึ่งสะท้อนว่าการเลือกตั้งใหม่ใกล้แล้ว จึงผลให้กลุ่มรับเหมาก่อสร้างราคาหุ้นเริ่มขยับตัวขึ้น เช่นเดียวกับ CRANE
ทั้งนี้ CRANE ประกอบธุรกิจให้บริการยกเคลื่อนย้ายและประกอบติดตั้ง เครื่องจักร และวัสดุหรืออุปกรณ์ที่มีขนาดใหญ่ เป็นตัวแทนจำหน่ายรถเครนใหม่ ยี่ห้อ XCMG จากประเทศสาธารณรัฐประชาชนจีน แต่เพียงผู้เดียวในประเทศไทยจำหน่ายเครื่องจักรกลหนักใช้แล้วคุณภาพดี สำหรับงานก่อสร้าง การยกและขนย้าย รวมถึงการขนส่งให้บริการซ่อม และจำหน่ายอะไหล่ สำหรับเครื่องจักรกลหนักทั้งใหม่และใช้แล้ว ให้บริการรับเหมางานก่อสร้างงานฐานราก เสาเข็มเจาะ ให้บริการงานขนถ่ายสินค้า ด้วยเครื่องจักรกลหนัก ในกิจการท่าเทียบเรือบ้านนาเกลือ อำเภอกันตัง จังหวัดตรัง